钦定古今图书集成/理学汇编/文学典/第202卷 > 登水门楼见亡友张贞期题望黄河诗因以感
## 钦定古今图书集成/理学汇编/文学典/第202卷 > 登水门楼见亡友张贞期题望黄河诗因以感

兴　　　　　　　　　　　　　。崔曙

吾友东南美，昔闻登此楼。人随川上逝，书向壁中留。
严子好真隐，谢公耽《远游》。清风初作颂，暇日复销忧。
时与文字古，迹将山水幽。已孤苍生望，空见黄河流。
流落年将晚，悲凉物已秋。天高不可问，掩泣赴行舟。